ریشم کھیتی

ریشم کھیتی ، ریشم  پیداوار  یا ریشم کاشتکاری، ریشم کیڑوں کی کاشت سے ریشم کی پیداوار حاصل کرنے کا نام ہے۔ خیال کیا جاتا ہے کہ ریشم سب سے پہلے چین میں نیولیتھک دور کے آغاز میں ہی تیار کر لیا گیا تھا۔ ببرازیل ، چین ، فرانس ، ہندوستان ، اٹلی ، جاپان ، کوریا ، اور روس جیسے ممالک میں ریشم کاشتکاری ایک اہم کاٹیج انڈسٹری بن چکی ہے۔  2020  میں  چین اور ہندوستان دو اہم پیداواری ممالک  ہیں  جن کا حصہ دنیا کی سالانہ پیداوار میں  60 فیصد سے زیادہ ہے۔

تاریخ 
کنفیوشس متن کے مطابق،  ریشم پیداوار  کی دریافت  2700  قبل از مسیح میں ہوئی، آثار قدیمہ کے کچھ مندرجات   ریشم کی کاشت کی  تاریخ ابتدائی طور پرینگ شاؤ دور  (5000-3000 قبل از مسیح)  میں بتاتے ہیں۔  1977 میں ، سیرامک کا ایک ٹکڑا ( نانکن ، ہیبائی)دریافت ہوا  جو  5400–5500 سال پہلے تخلیق کیا گیا تھا،جسے ریشم کے کیڑے کی طرح نظر آنے کے لئے تیار کیا گیا تھا۔  

2450–2000 قبل از مسیح  تاریخ میں موجود سندھ تہذیب  کے آثار قدیمہ میں پائے جانے والے ریشم ریشے کے محتاط تجزیے سے  یہ خیال کیا جاتا ہے کہ ریشم کا استعمال جنوبی ایشیاء کے ایک وسیع خطے میں ہوا تھا۔

ریشم تجارت 

پہلی صدی عیسوی کے نصف تک ، یہ شاہراہ ریشم کے ذریعہ قدیم خوتان   تک پہنچ گئی تھی۔ سن  140ء تک  ریشم پیداوار کی صنعت  ہندوستان میں قائم ہوچکی تھی۔  6 ویں صدی عیسوی میں   بازنطینی سلطنت میں ریشم کے کیڑے کے انڈوں کی غیرقانونی تجارت بحیرہ روم میں اس کے قیام کا سبب بنی ، اور صدیوں تک بازنطینی سلطنت میں ریشم کی  اجارہ داری رہی ( بازنطینی ریشم )۔ 1147 میں ، دوسری صلیبی جنگ کے دوران ، سسلی کے راجر دوم نے (1095–1154) ، بازنطینی ریشم کی تیاری کے دو اہم مراکز کرنتھیس اور تھیبس پر حملہ کرکےریشم جولاہوں اور ان کے سازوسامان سمیت پکڑ لیا ۔  پالرمو اور کلابریا میں اپنا ریشم کا کام استوار کیا ،  جس سے  بالآخریہ صنعت مغربی یورپ میں پھیلنا شروع ہوئی۔ اگرچہ ریشم کیڑے کی متعدد تجارتی اقسام موجود ہیں ، لیکن بومبییکس موری (گھریلو ریشم کیڑا کی  ابتدائی شکل) سب سے زیادہ اور  وسیع پیمانے پر استعمال کیا جاتا ہے اور اس  ریشم کیڑے کا  کافی مطالعہ کیا جاتا ہے۔

ریشم تجارت کی مخالفت 
مہاتما گاندھی  ریشم کی تیاری کے خلاف تھے  جس کی بنیاد  "کسی جاندار کو تکلیف نہ پہنچانے"  کا  اہنسا فلسفہ تھا۔ اس نے "اہنسا ریشم " کو بھی فروغ دیا ، جو جنگلی اور نیم جنگلی ریشم کے کوکوون سے بنا ہوا ریشم ہوتا ہے، جنگلی ریشم  پیوپے(حشرات کی زندگی کے دور میں ایک مرحلہ ) کو ابالے بغیر ریشم کشید لیا جاتا تھا۔    اکیسویں صدی کے اوائل میں ، پیٹا (PETA) نامی تنظیم نے بھی ریشم کے خلاف مہم چلائی ۔

مزید دیکھیں 

 میکلس فیلڈ ریشم میوزیم
 آذربائیجان میں ریشم کی صنعت
 چین میں ریشم کی صنعت

حوالہ جات 

شاہراہ ریشم
ریشم
ثقافت میں حشرات
تاریخ زراعت
چینی ایجادات
بھارت میں زراعت
یورپ میں زراعت
چین میں زراعت
ایشیا میں زراعت
مقالے جن میں چینی زبان کا متن ہے
ریشم پیداوار
ریشم کاشت
ویکی ڈیٹا سے مطابقت رکھنے والی مختصر تفصیل